《感怀 其二》
清代·厉志

野坂微闻禾稻香，飞飞黄雀漫相将。老农拨食儿童笑，午日流煊暮雨凉。

天路九衢终不到，人间一宿即为乡。深宵起立东阶望，玉箸遥连斗柄长。

作者简介：浙江定海人，字心甫，号骇谷，别号白华山人。诸生。书学明人，尤精行草。画山水兰竹有逸趣。中年患目疾，而书画益进。握笔疾扫，全以神行，一日可成数十幅。亦工诗文，居宁波时，与姚燮等唱和。有《白华山人诗钞》、《诗说》。